Mótið hjá okkar fólki er farið að rúlla hratt og örugglega . En það eru mjög áhugaverðir leikir þessa vikunna sem vert er að skoða og jafnvel kíkja á ef fólk hefur tíma og nennu . En við ætlum aðeins að skoða leikinna sem við eigum í þessari viku . Stelpurnar eiga leik á miðvikudaginn ( 6.11 ) inni Mustad-höllinni í Grindavík klukkan 19:15 að staðartíma . Ferðalagið er ekki langt svona á miðvikudagskvöldi þannig um að gera að skella sér inní Grindavík og sjá stelpurnar okkar koma sér aftur á sporið . Hvað vitum við um Grindavík ? Nágrannar okkar í Grindavík eru nýliðar í Domino´s deild kvenna . Grindvíkingar hafa átt jafna leiki en sigrarnir hafa ekki enþá dottið og eru búnar að tapa fyrstu 5 leikjunum . En eins og undirritaður sagði hafa þær átt jafna leiki og það búa gæði innan Grindvíkinga þannig við þurfum að mæta tilbúnar til leiks . Lykilmenn ? * Kamilah Tranese Jacksson , Bandaríski leikmaður Grindvíkinga hefur verið drjúg fyrir þær gulklæddu og frákastað hátt í 18 fráköst að meðaltali og skorað eithvað svipað . Okkar stelpur aftur á móti byrjuðu tímabilið rosalega sterkt en hafa núna tekið tvö slæm töp í röð . 2 sigrar og 3 töp og erum við klárlega með þær kröfur að stelpurnar sæki 2 stig til Grindavíkur . Við erum enþá með ungt og efnilegt lið sem getur keyrt yfir lið . Vonandi koma stelpurnar grjótharðar til leiks og sýna að þeir eiga að vera töluvert ofar í töflunni . Strákarni leggja aftur á móti land undir fót og ferðast til höfuðborg norðursins , Akureyri . Þar mætum við Þórsurum frá Akureyri en ATH . ekki einu sinni heldur tvisvar . Strákarnir mæta Þórsurum í Höllinni á Akureyri á fimmtudaginn ( 7.11 ) klukkan 19:15 í Domino´s deild karla . En svo mæta þeir Þór Akureyri B. í Geysisbikarnum á föstudaginn ( 8.11 ) klukkan 16:45 . Þannig ef þú varst að pæla þá erum við að spila 2 leiki á 2 dögum eða einum sólarhring . Hvað vitum við um Þórsarana frá Akureyri ? Þórsarar eru nýliðar í Domino´s deild karla og hafa farið mjög hægt af stað og tapað öllum leikjum sínum í deildinni . En það er samt sem áður alltaf erfitt að ferðast til Akureyrar og mæta heimamönnum þar . Eins og þessi deild er að spilast eru allir að vinna alla og getum við ekki farið að mæta með hálfum hug tapa þessum leik . Lykilmenn ? * Hansel Suarez - Spánverji hjá Þórsurum hefur verið beittur og er að skila flottum tölum . En okkar strákar eru ósigraðir á toppi Domino´s deildarinnar og stefna að því að sækja sjötta sigurinn og halda þessu gengi áfram . Mikilvægir leikir framundan hjá okkur en einnig er bikarleikurinn gegn B-liði Þórs og ættum við að fara nokkuð þægilega í gegnum þann leik ! Keflvíkingar sem búa á norðurlandi ættu klárlega að gera sér ferð á leikina báða og sjá okkar menn , annars sendum við öll hlýja strauma norður á Akureyri og reynum að fylgjast vel með .